=== Kunst, kultur og sport ===
[[Julius Bomholt]] blev den første [[kulturminister]] i det nyoprettede ’’ministerium for kulturelle anliggender’’, hvor han tiltrådte i september [[1961]]. Et meget aktivt lovgivningsarbejde, der bl.a. udløste støtte til [[film]] og [[teater]], kulminerede, da [[Folketinget]]s partier på nær [[De Uafhængige]] den [[27. maj]] [[1964]] stemte for Bomholts forslag til lov om [[Statens Kunstfond]], der administrerede en kunststøtte på 3,5 mio. kr. årligt.<ref>{{Harvnb|Olsen (red), bd. 14|1991|p=274f.}}</ref> Under en pressestorm mod den nye kunststøttelov, som tilsyneladende kom helt bag på både politikere, kunstnere og kulturformidlere, formåede [[Peter Rindal]] og hans tilhængere, kaldet [[Rindalisme|rindalisterne]] at indsamle omkring 60.000 protestunderskrifter.<ref>{{Harvnb|Olsen (red), bd. 14|1991|p=276}}</ref> Bevægelsen var især en protest mod moderne [[abstrakt kunst]], som havde sin væsentligste base på [[Louisiana (kunstmuseum)|Louisiana]] i [[Humlebæk]].<ref>{{Harvnb|Olsen (red), bd. 14|1991|p=181}}</ref> En del af de unge kunstnere deltog i de aktioner, som gav ophavsmændene tilnavnet [[provo]], bl.a. [[Ole Grünbaum]], [[Jens Jørgen Thorsen]] og [[Jørgen Nash]]. Det vakte offentlig opsigt, da [[Klaus Rifbjerg]], [[Ebbe Kløvedal Reich]], [[Niels Skousen]], [[Charlotte Strandgaard]] og [[Jesper Jensen (forfatter)|Jesper Jensen]] den 6. juli 1970 røg hash på Kulturministeriets trappe i en aktion for fri [[Hash (rusmiddel)|hash]]. Konflikten mellem rindalister og det etablerede samfund på den ene side og provoer, hippier og andre oprørske grupper er senere blevet betegnet som [[kulturkløften]].<ref>{{Harvnb|Olsen (red), bd. 14|1991|p=278}}</ref>
Historie